Det er ikke muligt at give et klart svar på dette, da det er meget individuelt. Planlægger man en graviditet inden for et par år, kan det give mening at vente, da resultatet af en brystforstørrelse kan ændre sig efter en graviditet. Hvis man ønsker større bryster og ikke planlægger børn inden for de kommende år, så vil det for nogle være det rigtige valg at få operationen. Langt de fleste kvinder kan amme helt normalt efter en brystforstørrende operation, da man ikke beskadiger mælkekirtlerne ved operationen.